《琐窗寒 其一 花户油窗》
清代·张慎仪

茜镛纱轻，碧棂纸脆，不宜冬晚。为翻新样，添换琉璃片片。

任信风、吹过重翻，总疑遮煮一层绢。只书墙暖日，玲珑透影，砚冰能泮。

烂漫。供清玩。似云母画屏，花浓目眩。燕寝凝香，最便消寒琼宴。

纵周遭、掩映如云，仍朗朗隔窗易辨。到春时、窗外桃开，好觑春人面。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。